Nyeoe ea Holomo Molibeli e tla tsoelapele ka Labone la beke ena – moafrikafmradio: The Most Authoritative Radio Ever!
January 8, 2020 January 8, 2020 MoAfrika FM
Nyeoe ea Holomo Molibeli e tla tsoelapele ka Labone la beke ena
Mahlakore ohle nyeoeng ea bobeli ea monghali Holomo Molibeli a lumellane hore a tla tsoelapele ho ngangisana holim’a nyeoe ea bobeli ea mookameli eo oa sepolesa sa Lesotho, ka Labone la beke ena ka hora ea boraro mantsiboea.
Ke nyeoe e malebana le pehelo ea hae ka thoko ho mosebetsi e ileng ea etsoa ha khoeli ena e ne e hlola matsatsi a mararo.
Lehlakore la ’muso le ne le ile la fihla khotla le se boemong ba ho bua nyeoe eo, ka Laboraro lena, la kopa matsatsi a mangatanyana a boitlhopho, empa kamor’a ho buela ka liphaphosing tsa moahloli Tšeliso Monaphathi, bohle ba lumellana hore e tsoelepele ka letsatsi le hlahlamang.
Ka mokhoa o joalo, lehlakore la ’muso le amohetse hore pehelo ka thoko ho mosebetsi ea Compol, e neng e ile ea etsoa pele, e ne e se molaong, e lahloe, ho kenoe ho ea bobeli, e leng e lokolisitseng mabaka a pehelo ka thoko eo.
Moahloli o itse o soabile haholo hore e be ofisi ea ramolao e moholo ke eona e sisinthang kabong ea toka, ka ha a ne a lumela hore e na le sohle se hlokahalang ho hlopha likhang tsa lona nyeoeng ena.
O bile a re nyeoe ena ke ea bohlokoa haholo ho latela hore e amana le tšireletso ea naha le sechaba sa eona.A re ho bonahala ’muso o tšoere litaba tseo ka bobebe bo kang hoja o tšoere lesiba la nonyana.Tlaleho ka Relebohile Lengau.
Previous PostMekhatlo e sireletsang litokelo tsa mantlha tsa botho e ts’oela tsamaiso ea tonakholo ea LesothoNext PostMasole a mararo a re moahloli oa Zimbabwe a itokolle nyeoeng ea oona